Čierna veža (Brašov)

Čierna veža (, , ) je veža v rámci systému opevnenia mesta z obdobia stredoveku nachádzajúca sa vo svahu kopca pri severnej hranici historického centra mesta Brašov v Brašovskej župe v Sedmohradsku v Rumunsku. Má priznaný štatút kultúrnej pamiatky.brasovtour.commerg.inwelcometoromania.roghidlocal.com

 Dejiny a charakteristika 
Veža bola postavená v 14. storočí vo svahoch kopca Straja, známeho tiež ako Romul pri severnej hranici historického centra mesta a slúžila ako pozorovacia a strážna veža v rámci vonkajšieho opevňovacieho systému Brašova.brasovtour.commerg.inwelcometoromania.roghidlocal.com

Vo svojej histórii čelila dvom veľkým požiarom.brasovtour.commerg.inwelcometoromania.ro Prvý požiar, ktorý vežu postihol 23. júla 1599 bol spôsobený zásahon blesku a spôsobil začiernenie vonkajších stien budovy. Druhý v roku 1696 poškodil konštrukciu veže a budová musela byť následne renovovaná.merg.inghidlocal.com

V roku 1756 bola veža použitá ako útočisko pre nenakazených obyvateľov mesta počas morovej epidémie.brasovtour.commerg.inwelcometoromania.ro

V 20. storočí prebehlo niekoľko renovácií. Prvá bola vykonaná v roku 1901 a boli pri nej renovované vrchné časti veže.merg.in Veľká rekonštrukcia prebehla v roku 1996, kedy bola nad  vežou postavená aj ochranná sklenená strecha.brasovtour.commerg.inwelcometoromania.ro Stalo sa to po tom, čo v dôsledku silných dažďov v noci z 3. na 4. apríla v roku 1991 spadla južná stena budovy. Ďalšia renovácia  prebehla na začiatku 21. storočia v roku 2001 a bol pri nej zreštaurovaný interiér veže.merg.in

Názov pochádza od stien, ktoré ostali čierne po požiari v roku 1599, dnes po poslednej renovácii má svoju pôvodnú bielu farbu.brasovtour.commerg.in ghidlocal.com

Veža je vysoká 11 metrov a je štvorcového pôdorysu.brasovtour.comzilesinopti.romerg.inghidlocal.com Ako materiál pre stavbu boli použité kamene a steny stavby sú až 2 metre hrubé.merg.in

Do veže existovali dva vstupy, jedným bol hlavný vchod vo výške 2 metrov nad úrovňou zeme, prístupný po padacom moste a druhým bol podzemný tunel.brasovtour.commerg.inwelcometoromania.ro

Dnes sa vo veži nachádza expozícia župného historického múzea venovaná výrobkom miestnych remeselníkov z obdobia stredoveku.brasovtour.commerg.inghidlocal.com

 Zaujímavosť 
 Čierna veža je jednou zo štyroch pozorovacích obranných veží, ktoré boli postavené nezávisle na hradbách okolo mesta a sú tak súčasťou vonkajšieho opevňovacieho systému mesta Brašov.zilesinopti.romerg.in

 Galéria 

 Referencie 

Kategória:Stavby v Brašove
Kategória:Kultúrne pamiatky v Rumunsku
Kategória:Veže v Rumunsku
Kategória:Opevňovací systém Brašova
Kategória:Múzeá v Rumunsku